**Ilene og Presterødkilen Ramsarområde** er et våtmarkssystem i Tønsberg kommune, Vestfold, etablert i 1985. Området består av de to naturreservatene **Ilene naturreservat** og **Presterødkilen naturreservat**. 

Begge naturreservatene består av store våtmarksarealer, og en stor del av dem er gruntområder som blottlegges ved fjære sjø. Begge områdene utgjør et samlet Ramsarområde.

Tønsbergfjorden sett fra Slottsfjellet. Agility Groups verft på Kaldnes til venstre, Ilene til høyre, med Jarlsberg travbane og utløpet av Aulielva i bakgrunnen. Foto: 2008 
Den grunne fjordarmen Presterødkilen (sammensatt iPhone-panorama)  Foto: 2014 
Kart fra 1865 over Tønsberg by med omegn viser Ilene med «Gaardspladsen Holmen», «Græsgange der oversvömmes ved höi Vandstand» og «Kjellebugten» ved Byfjorden like sør for Jarlsberg Hovedgård og Presterødkilen som «Kilen, Arm af Trælen» nede i bildet. Kart: Kartverket 
Presterødkilen er en grunn fjordarm med store mudderflater ved lavvann. Ilene inneholder områder med sump, fuktige enger, beiter og skog. Ilene ligger vest for Tønsberg sentrum, mens Presterødkilen ligger øst for sentrum. Fylkets nest største elv, Aulielva, renner ut i Semskilen innerst i Byfjorden, og danner et våtmarkssystem med stor internasjonal verneverdi.

Ilene og Presterødkilen er viktige fuglebiotoper. Nærmere 300 fuglearter og 200 plantearter finnes på Ilene. Noen arter bruker området til mellomlanding og spisested under trekkene, andre arter hekker i området. Flokker på tusen fugler er ikke uvanlig. 
Ornitologer driver med ringmerking og registrering av fuglelivet på Ilene, der det er satt opp et spesielt 8 meter høyt fugleobservasjonstårn. 

Natursenteret Besøkssenter våtmark Ilene ligger ved Ilene naturreservat i Tønsberg. Bygningene var tidligere husmannsplass under Jarlsberg hovedgård. Fylkesmannen har siden 1988 benyttet stedet til å informere allmennheten og skoleklasser om natur og miljøvern.

Tjuvholmen ligger ytterst mot Byfjorden, og her var Tønsbergs rettersted i middelalderen. Herfra er det praktfull utsikt inn mot Nordbyen og Slottsfjellet. Her var det brygge tilhørende Jarlsberg hovedgård. Herfra ble herskapene i båt brakt ut til Bolærne der de hadde landsted. 

* Flyfoto fra ca. 1947 som viser Tønsberg by med Byfjorden foran, Kaldnes mekaniske verksted nord på Nøtterøy til høyre og i bakgrunnen fjordbassenget Træla øst for kanalen med Presterødkilen som en bugt mot venstre. Foto: Widerøe/VestfoldmuseeneFlyfoto fra ca. 1947 som viser Tønsberg by med Byfjorden foran, Kaldnes mekaniske verksted nord på Nøtterøy til høyre og i bakgrunnen fjordbassenget Træla øst for kanalen med Presterødkilen som en bugt mot venstre. Foto: Widerøe/Vestfoldmuseene
* Flyfoto, trolig fra omkring 1950, over nordenden av Nøtterøy med blant annet Teie Hovedgård foran i bildet og Træleborg i Tønsberg og Presterødkilen bak. Foto: Widerøe/VestfoldmuseeneFlyfoto, trolig fra omkring 1950, over nordenden av Nøtterøy med blant annet Teie Hovedgård foran i bildet og Træleborg i Tønsberg og Presterødkilen bak. Foto: Widerøe/Vestfoldmuseene
* Kilen (Presterødkilen) i Tønsberg. Den nordre delen av naturresservatet sees til høyre midt i bildet, helt inn til trafikk og bebyggelse.  Foto: Peter Fiskerstrand, 2011Kilen (Presterødkilen) i Tønsberg. Den nordre delen av naturresservatet sees til høyre midt i bildet, helt inn til trafikk og bebyggelse.  Foto: Peter Fiskerstrand, 2011
* Naturreservatet Ilene er lagt godt til rette for publikum. Foto: Karl Ragnar GjertsenNaturreservatet Ilene er lagt godt til rette for publikum. Foto: Karl Ragnar Gjertsen
* Utsikt fra Frodeåsen mot Byfjorden. Trehusbebyggelsen nord for Slottsfjellet sees midt på bildet og den siste rest av industri sees ytterst på Kaldneset i øvre venstre billedkant. Foto: 2008Utsikt fra Frodeåsen mot Byfjorden. Trehusbebyggelsen nord for Slottsfjellet sees midt på bildet og den siste rest av industri sees ytterst på Kaldneset i øvre venstre billedkant. Foto: 2008

Referanser
----------

1. ↑  (no) Ilene i Miljødirektoratets nettsted Naturbase
2. ↑  (no) Presterødkilen i Miljødirektoratets nettsted Naturbase
3. ↑  «Fylkesmannen i Vestfold: To naturreservater i verdensklasse». Arkivert fra originalen 27. februar 2014. Besøkt 1. mars 2014.
4. ↑  «Besøkssenter våtmark Ilene». Besøkssenter våtmark Ilene. Arkivert fra originalen 6. august 2020. Besøkt 22. januar 2020.

Eksterne lenker
---------------

* fuglekamera.no fra Fylkesmannen i Vestfold

|  |  |
| --- | --- |
| Oppslagsverk/autoritetsdata | Naturbase
 |